Buxoro va Xiva o‘rtasida temiryo‘l qatnovi yo‘lga qo‘yiladi

Buxoro—Xiva—Buxoro poyezdi qatnovi 4-iyundan yo‘lga qo‘yilmoqda, deb xabar bermoqda “O‘zbekiston temir yo‘llari”.
Qayd etilishicha, 4-iyundan 050/049-sonli Buxoro—Xiva—Buxoro yo‘nalishidagi poyezd Buxoro shahridan chorshanba, juma va yakshanba kunlari soat 12:14 da yo‘lga chiqadi. Xiva shahriga 18:33 da yetib keladi.
Poyezd haftaning har dushanba, payshanba hamda shanba kunlari soat 08:10 da “Xiva” temiryo‘l vokzalidan jo‘nab ketadi. Soat 14:36 da “Buxoro” temiryo‘l vokzaliga yetib boradi.
Avvalroq Toshkent va Olmaota o‘rtasida “Tulpor Talgo” poyezd qatnovi tiklangani, Toshkent—Hojikent—Toshkent yo‘lovchi poyezdlari qatnovi vaqtincha to‘xtatilgani, Toshkent—Shahrisabz—Toshkent yo‘nalishi bo‘yicha “Afrosiyob” poyezdlari qatnovi yo‘lga qo‘yilishi xabar qilingandi.